CELEX: 62015FN0082
Language: bg
Date: 2015-05-26 00:00:00
Title: Дело F-82/15: Жалба, подадена на 26 май 2015 г. — ZZ/ЕИБ

24.8.2015   
            
            
               BG
            
            
               Официален вестник на Европейския съюз
            
            
               C 279/59
            
         Жалба, подадена на 26 май 2015 г. — ZZ/ЕИБ
   (Дело F-82/15)
   (2015/C 279/75)
   Език на производството: италиански
   
      Страни
   
   
      Жалбоподател: ZZ (представители: L. Isola и G. Isola, avvocati)
   
      Ответник: Европейска инвестиционна банка
   
      Предмет и описание на спора
   
   Отмяна, от една страна, на решението да не се възстановяват разходите на жалбоподателя за лазерна терапия, проведена през 2007 г., и от друга страна, на последователните и свързани решения, приети от банката през 2014 г.
   
      Искания на жалбоподателя
   
   
               —
            
            
               да се отмени решението, съобщено на 4 декември 2014 г. и всички свързани, последователни и предварителни актове, сред които несъмнено са писмата на ЕИБ от 8 януари 2014 г. (приложение 2), 31 януари 2014 г. (приложение 3), 14 февруари 2014 г. (приложение 4), 24 февруари 2014 г. (приложение 5), 30 април 2014 г. (приложение 6) и 3 юли 2014 г., както и становището от 26 февруари 2008 г. и докладът от октомври 2008 г. на д-р M., медицинско лице на банката, и на последно място, становището на д-р S. от 6 октомври 2014 г. (приложение 7),
            
         
               —
            
            
               да се осъди ЕИБ да възстанови сума в размер на 3  000 EUR, съответстваща на разходите на жалбоподателя за лазерна терапия, проведена на 29, 30 и 31 октомври 2007 г. и на 21, 22 и 23 ноември 2007 г., както и да заплати справедливо по размер обезщетение за неимуществените вреди, ведно с лихвите и компенсацията за обезценяването на парите върху признатите суми,
            
         
               —
            
            
               при условията на евентуалност, да се осъди Европейският съюз да заплати сума в размер на 3  000 EUR за обезщетяване на вредите, претърпени от жалбоподателя в резултат на двусмислените разпоредби, ведно с лихвите и компенсацията за обезценяването на парите,
            
         
               —
            
            
               да се осъдят ЕИБ и Европейският съюз солидарно да заплатят справедливо по размер обезщетение за неимуществените вреди, както и да заплатят съдебните разноски.